и 203 от настоящото споразумение се извършват в съответствие със законовите и подзаконовите разпоредби, които се прилагат на територията на страната, в която продуктите се пускат на пазара.
 2. Всички въпроси, свързани с продуктовите спецификации на регистрираните географски означения, се разглеждат в рамките на Подкомитета по географските означения, създаден по силата на член 211 от настоящото споразумение.
 3. Регистрацията на географските означения, защитени по силата на настоящото споразумение, може да се заличава само от тази страна, от която произхожда продуктът.
 4. Продуктова спецификация, както е посочена в настоящия подраздел, е одобрената такава, включително и измененията, които също са одобрени, от органите на страната, от чиято територия произхожда продуктът.
 Член 210
 Сътрудничество и прозрачност
 1. Страните поддържат връзка, непосредствено или чрез Подкомитета по географските означения, създаден съгласно член 211 от настоящото споразумение, по всички въпроси, отнасящи се до прилагането и функционирането на настоящото споразумение. По-специално едната от страните може да поиска от другата страна информация относно продуктовите спецификации и техните изменения, както и относно звената за контакт относно разпоредбите за контрол.
 2. Всяка от страните може да обяви публично продуктовите спецификации или техни обобщения, както и звената за контакт относно разпоредбите за контрол, съответстващи на защитените съгласно настоящото споразумение географски означения на другата договаряща страна.
 Член 211
 Подкомитет по географските означения
 1. Създава се Подкомитет по географските означения. Той докладва за своята дейност на Комитета за асоцииране в състава му съгласно член 465, параграф 4 от настоящото споразумение. Подкомитетът по географските означения е съставен от представители на ЕС и Украйна с цел да следи развитието на настоящото споразумение и да засилва тяхното сътрудничество и диалог в областта на географските означения.
 2. Подкомитетът по географските означения взема решения с консенсус. Той приема свой собствен процедурен правилник. Подкомитетът заседава по искане на която и да е от страните съответно в Европейския съюз и в Украйна, по време, на място и по начин (включително и чрез видеоконферентна връзка), определени съвместно от страните, но не по-късно от 90 дни след подаване на искането.
 3. Подкомитет по географските означения също така гарантира правилното функциониране на настоящия подраздел и може да разглежда всеки въпрос, свързан с неговото прилагане или действие. По-специално, той отговаря за:
 а)
 изменянето на част А от приложение XXII-A към настоящото споразумение по отношение на позоваванията на приложимото право в страните;
 б)
 изменянето на част Б от приложение XXII-A към настоящото споразумение по отношение на елементите за регистрация и контрол на географските означения;
 в)
 изменянето на приложение XXII-Б към настоящото споразумение по отношение на критериите, които да бъдат включени в процедурата за възражение;
 г)
 промяната на приложения XXII-В и XXII-Г към настоящото споразумение по отношение на географските означения;
 д)
 обмена на информация относно новостите в законодателството и в политиките във връзка с географските означения, както и относно всеки друг въпрос от взаимен интерес в областта на географските означения;
 е)
 обмена на информация относно географските означения с цел да обсъди тяхната закрила в съответствие с настоящото споразумение.
 Подраздел 4
 Промишлени дизайни
 Член 212
 Определение
 За целите на настоящото споразумение:
 а)
 „промишлен дизайн“ означава видимият външен